Λευτεριά στο Μάριο Ζ. 


Ο Μάριος Ζ. συνελήφθη στις 11 Μαρτίου 2010 στην Αθήνα, στη μεγάλη πορεία που 
γινόταν για την πανεργατική απεργία ενάντια στα νέα μέτρα της κυβέρνησης, μετά 
από αναίτια επίθεση των ΜΑΤ σε τμήμα της πορείας. Έγινε στόχος προφανώς γιατί 
το παρουσιαστικό του (μακριά μαλλιά ράστα) υποδείκνυε στους ΜΑΤατζήδες ότι 
είναι για κάποιον απροσδιόριστο λόγο ένοχος για κάτι επίσης απροσδιόριστο. Ο 
μπάτσος που τον συνέλαβε ισχυρίστηκε στην ανάκριση ότι ο Μάριος είχε καλυμμένο 
το πρόσωπό του κι ότι συμμετείχε σε ομάδα 50 ατόμων που τους επιτέθηκαν με 
μολότωφ. Παρά το γεγονός ότι υπάρχει πλήθος φωτογραφιών και μαρτύρων που 
αποδεικνύουν το ψεύδος αυτών των ισχυρισμών η δικαιοσύνη αποδεικνύοντας ότι 
είναι πραγματικά τυφλή στο δίκιο αλλά καθόλου ανεπηρέαστη στα κελεύσματα της 
εξουσίας, αποφάσισε να δεχθεί μόνο τη μαρτυρία του μπάτσου και να προφυλακίσει 
ένα νέο 27 χρονών, δάσκαλο κολύμβησης σε μικρά παιδάκια, που το μοναδικό του 
“έγκλημα” ήταν η φυσική του παρουσία σε μια διαδήλωση ενάντια σε αυτούς που 
κλέβουν τη ζωή. 

Για την εξουσία είναι ένοχος όποιος αντιστέκεται. Η στρατικοποίηση στο εσωτερικό 
των δυτικών κοινωνιών είναι πλέον γεγονός. Το κατασταλτικό πλαίσιο όλο και 
διευρύνεται με τη δημιουργία του κουκουλονόμου και των τρομονόμων στο δικαιϊκό 
επίπεδο και με τη διαρκή ενδυνάμωση των κατασταλτικών μηχανισμών με τις ομάδες 
Δ και ΔΙΑΣ, τα νέα δακρυγόνα, τα κανόνια νερού, κλπ. Όλα αυτά βρίσκουν 
εφαρμογή όχι στην καταπολέμηση της εγκληματικότητας (εγκληματικότητα η οποία, 
στο βαθμό που υπάρχει και δε μιλάμε απλώς για το θέαμα αυτής, προκαλείται από τη 
φτώχεια, την τεράστια κοινωνική] ανισότητα και τη διάλυση του κοινωνικού ιστού 
από το κράτος και το κεφάλαιο) αλλά στον πόλεμο της εξουσίας ενάντια στην 
κοινωνία που αγωνίζεται. 

Όλα αυτά φανερώνουν το φόβο του κράτους και του κεφαλαίου στο ενδεχόμενο οι 
εργαζόμενοι και όλη η κοινωνία να αντιταχθούν στα νέα μέτρα, να μη δεχτούν 
περαιτέρω το ρήμαγμα των ζωών τους και να δημιουργήσουν νέους Δεκέμβρηδες, 
ευρύτερους και πιο αποφασισμένους, καταστάσεις δηλαδή που θα απειλήσουν την 
εξουσία και θα προσπαθήσουν να πραγματώσουν το σύνθημα “Όλα για όλους, τίποτα 
για κράτος και αφεντικά”. 

Συμμετέχουμε στην πανελλαδική μέρα δράσης για την απελευθέρωση του Μάριου Ζ. 
και στην πορεία την Πέμπτη 15/4 στις 19:00 στην Καμάρα. Απέναντι στην εξουσία η 
κοινωνία έχει να αντιτάξει την εξεγερμένη αξιοπρέπεια της. Με όπλο αυτή λοιπόν ας 
διεκδικήσουμε: 

. ΑΜΕΣΗ ΑΠΕΛΕΥΘΕΡΩΣΗ ΤΟΥ ΜΑΡΙΟΥ Ζ, 

• ΚΑΜΙΑ ΔΙΩΞΗ ΣΤΟΥΣ ΣΥΛΛΗΦΘΕΝΤΕΣ ΤΩΝ ΑΠΕΡΓΙΩΝ 

• ΚΑΤΑΡΓΗΣΗ ΤΟΥ ΚΟΥΚΟΥΛΟΝΟΜΟΥ 

ΑΛΛΗΛΕΓΓΥΗ - ΑΝΤΙΕΞΟΥΣΙΑΣΤΙΚΗ ΚΙΝΗΣΗ 

(Προκήρυξη που εκδόθηκε από την Αλληλεγγύη-Αντιεξουσιαστική Κίνηση για την 
πανελλαδική) μέρα αλληλεγγύης στο Μάριο Ζ., 15/4/10) 


